cyanic-selkie/wikianc huggingface dataset:
Judenplatz
Česká dvorská kancelária
náhľad|vľavo|Česká dvorská kancelária vo Viedni Na čísle 11 Judenplatzu sa nachádza budova dnešného rakúskeho Správneho ako aj Ústavného súdu, niekdajšej „Českej dvorskej kancelárie“ („Böhmische Hofkanzlei“), ktorá bola postavená v rokoch 1709-1714 podľa návrhu Johanna Fischera z Erlachu. Po roku 1749 boli vykúpené aj ostatné parcely domových blokov a v rokoch 1751-1754 bol poverený rozšírením paláca Matthias Gerl, ktorý symetricky zdvojnásobil stavbu smerom na západ. Ďalšie prestavby prebehli v 19. storočí, kedy palác dostal svoju dnešnú podobu. Strana domu obrátená do Judenplatzu bola pôvodne zadnou stranou stavby, hlavná vstupná brána tu bola zriadená až pri prestavbe v 20. storočí.
Palác bol pôvodne úradným sídlom Českej dvorskej kancelárie, ktoré bolo roku 1749 organizačne spojené s Rakúskou dvorskou kanceláriou. Roku 1848 bol zmenený na Ministerstvo vnútra, ktoré v paláci zotrvalo až do roku 1923. V rokoch 1761-1782 a 1797-1840 tu sídlilo tiež najvyššie sídlo justície, predchodca dnešného Najvyššieho súdu. Roku 1936 sa do paláca presunul spolkový súdny dvor, a odvtedy je sídlom verejnoprávnej justície Rakúska.
Ženské postavy sôch nad bránami predstavujú hlavné cnosti (Miernosť, Múdrosť, Spravodlivosť a Statočnosť) a medzi nimi sa nachádzajú erby českých a rakúskych korunných krajín. V strede atiky stojí socha anjela s trúbou, a pri jeho nohách drieme putto. Po stranách sú štyri vázy a dve mužské figúry, ktoré zrejme predstavujú české kniežatá Václava I. a Václava II.
Ska-pra šupina
Ska-pra šupina je bratislavská hudobná skupina, žánrovo najbližšie k ska.
Patrí medzi typické festivalové kapely, ktorých hlavným cieľom je zabaviť publikum svižnou, chytľavou tanečnou hudbou a vtipnými textami.
História skupiny
Ska-pra šupina začínala ako typická KVG kapela.Zakladatelia Skaprošky-Vladimír-spev a Norík-basa zakladajú združenie okolo roku 1993 pod názvom 4 NON NORETY.Až v roku 1994 po príchode Hula ,Čyčyho a Saši dostáva kapela názov SKA PRA ŠUPINA /vysvetlenie názvu- kedy na skúške zoskupenia jeden z načúvajúch priateľov,BESY-(CANDY CORE-hudobná skupina) - držiac v ruke priesvitné plektrum-trsátko, prehlásil: „Ale veď to je taká z kapra šupina!/
Vývoj kapely bol pozvoľný a nenáhlivý, vzhľadom na to, že spoločné muzicírovanie bolo pre členov zoskupenia skôr koníčkom, než cestou k masovej publicite. V duchu filozofie "Kopírovanie zachraňuje hudbu"
V danom období v kapele vzniká teória konečného fiaska. Jej ústrednou myšlienkou je hraničná udalosť, v tomto prípade fiasko, po ktorej kapela už nebude hrávať.Došlo k tomu v roku 2005. Podľa vlastných slov: (zdroj: www.facebook.com/ skaprasupina.            Tam hľadaj viac o skupine  je to verejné.
V súčasnosti sa skupina zaoberá koncertovaním.
Použité zdroje
Facebook. Facebook
Čierny potok (prítok Turca, Košťany nad Turcom)
Čierny potok je potok v dolnom Turci, v centrálnej časti okresu Martin. Je to pravostranný prítok Turca, má dĺžku 5,5 km a je tokom IV. rádu.
Prameň
Preteká Turčianskou kotlinou, pramení v podcelku Mošovská pahorkatina na severovýchodnom svahu vrchu Bukovina (543,1 m n. m.) v nadmorskej výške približne 495 m n. m., západne od obce Necpaly.
Opis toku
Najprv tečie severozápadným smerom, oblúkom sa stáča na juhozápad a zľava priberá prítoky zo severozápadného svahu Bukoviny. Potom sa stáča západoseverozápadným smerom, zľava priberá ďalší prítok zo západného svahu Bukoviny a z tej istej strany tiež potok Diel (0,6 km). Následne pokračuje viac severozápadným smerom, výraznejšie rozširuje svoje koryto a stáča sa na sever. Sprava Ďalej priberá potok Býkor, z ľavej strany sa oddeľuje umelo upravené vedľajšie rameno nazvané Koštiansky potok (1,8 km), ktoré tečie sprvu smerom na severozápad, podteká štátnu cestu I/65 i železničnú trať Zvolen – Vrútky, potom sa oblúkom stáča na severoseverovýchod, tečie na pravom brehu Turca a do koryta Čierneho potoka sa vlieva na južnom okraji intravilánu obce Košťany nad Turcom v nadmorskej výške cca 409,5 m n. m.
Marcos Daniel
Marcos Daniel (* 4. júl 1978, Passo Fundo, Brazília) je súčasný brazílsky profesionálny tenista.
Trieda (programovanie)
Trieda je základným stavebným prvkom v objektovo orientovanom programovaní. Logicky spája dve časti, ktoré boli predtým chápané osamote: údaje a operácie nad nimi do jedného celku. Trieda vychádza z pozorovaní reálneho sveta, v ktorom existujú skupiny objektov s určitými vlastnosťami, pričom tieto vlastnosti menia práve tieto objekty.
Trieda je teda balíček, ktorý pozostáva z metadát popisujúcich chovanie triedy vo výpočtovom prostredí. Tieto metadáta predstavujú návod na vytvorenie inštancie – jedného exemplára triedy. Ak použijeme prirovnanie z reálneho sveta, tak trieda predstavuje architektonický plán budovy (popisuje rozmery, tvar, použitý materiál atď) a inštancia je jedna konkrétna budova, postavená podľa tohto plánu.
Tieto popisné metadáta sú len formálnym vyjadrením toho, čo trieda predstavuje (napríklad vo forme zdrojového kódu). Po preložení prekladačom, resp. interpreterom jazyka sa z týchto informácií vytvára údajový typ – popis triedy v rámci výpočtového prostredia.
Základným prvkom triedy sú údaje, s ktorými pracuje – niekedy sa označujú ako stavové údaje, pretože jednoznačne určujú stav objektu v každom čase jeho existencie. Druhým prvkom sú operácie nad týmito údajmi, ktoré definujú možné operácie nad objektom a predstavujú rozhranie s prostredím.
Štruktúra
frame|right|[[UML notácia triedy]] Každý element triedy (údaje aj metódy) musí mať definovaný modifikátor prístupu, ktorý určuje, kto má k danému elementu povolený prístup, pričom platí, že každá trieda má prístup ku všetkým vlastným elementom. Základné modifikátory sú:
V ďalšom texte budeme pre označenie prístupu používať UML notáciu uvedenú v tabuľke. Napríklad pre protected premennú typu int môžeme zapísať nasledovným spôsobom:
# x : int
Po vytvorení údajového typu prekladač definuje ešte špeciálnu premennú, ktorá reprezentuje identitu objektu. Táto premenná býva označovaná ako this, self a podobne a obsahuje referenciu alebo ukazovateľ na samého seba. Táto premenná je vždy definovaná ako private.
Jednoduchým príkladom je trieda lampa. Lampu v závislosti na kontexte môžeme modelovať napríklad ako triedu, ktorá má jednu stavovú premennú (_IsTurnedOn), ktorá určuje, či je lampa zapnutá, alebo nie. Pretože trieda potrebuje aj rozhranie, pomocou ktorého s ním bude okolité prostredie komunikovať, definujme operácie zapnutia (TurnOn) a vypnutia (TurnOff). Okrem toho je vhodné mať možnosť zistiť, v akom je lampa stave – tento stav vieme zistiť pomocou operácie isTurnedOn.
Dedičnosť
Objektovo orientované programovanie umožňuje mechanizmus dedičnosti tzn. modelovanie hierarchií na základe podobnosti vlastností rovnako, ako v reálnom svete. Táto vlastnosť je modelovaná hierachickými vzťahmi medzi triedami.
Dierkavce
thumb|schránky dierkavcov Dierkavce (iné názvy: dierkovce, zriedkavo foraminifery; lat. Foraminifera, Foraminiferida) sú taxón (často klasifikovaný ako rad a podobne) prvokov. Predstavujú ho hlavne mikroskopické morské živočíchy. Niektoré dierkavce sú však veľké a viditeľné voľným okom.
Prvé nálezy dierkavcov dokumentoval Robert Hook v roku 1665. Taxón Foraminifera prvýkrát opísal a systematicky ho zatriedil Alcide d'Orbigny v roku 1826.
Jednobunkovú alebo viacbunkovú schránku z rozličného materiálu vypĺňa protoplazma, ktorá z nej čiastočne vystupuje ústím alebo drobnými pórmi. Dierkavce sa vyskytujú od prvohôr dodnes. Mnohé rody sa v určitých obdobiach mimoriadne rozšírili, ich schránky mali podiel na tvorbe hornín (rod Fusulina v karbóne, Discocyclina a numulity v paleogéne). Na niektorých skupinách dierkavcov je založená jemná stratigrafia druhohôr (napr. rody Globotruncana, Orbitoides) a treťohôr (numulity, Miogypsina, Globorotalia), viaceré rody žijú v dnešných moriach (rod Globigerina).
Seraucourt-le-Grand
Seraucourt-le-Grand je francúzska obec, ktorá sa nachádza v departemente Aisne, v regióne Pikardia.
Poloha
Seraucourt-le-Grand má rozlohu. Najvyšší bod je položený a najnižší bod
Obyvateľstvo
Seraucourt-le-Grand má 787 obyvateľov (2009).
Graf vývoja obyvateľstva:
Mézières-lez-Cléry
Mézières-lez-Cléry je francúzska obec, ktorá sa nachádza v departemente Loiret, v regióne Centre-Val de Loire.
Poloha
Obec má rozlohu. Najvyšší bod je položený a najnižší bod
Obyvateľstvo
Počet obyvateľov obce je.
Kydippé (Argos)
náhľad|Rímsky náhrobný kameň zobrazujúci Kydippu a jej synov, Rím, [[Museo Nazionale Romano]] Kydippé alebo Kydippa je v gréckej mytológii kňažka bohyne Héry v Argu, matka Kleobia a Bitóna.
Antický historik Hérodotos zaznamenal legendu o Kydippe a jej synoch, ktorú podľa neho rozprával aténsky politik Solón lýdskemu kráľovi Kroisovi. náhľad|left|Bratia Kleobis a Bitón ťahajú svoju matku Kydippu, autor:[[Nicolas-Pierre Loir (1624–1679)]]
Kydippé, kňažka bohyne Héry v Argu mala dvoch synov Kleobia a Bitóna. Keď sa raz mala zúčastniť na slávnosti v chráme bohyne Héry, vzdialenom 45 stádií od Argu, neboli jej včas privedené býky, ktoré ju tam mali odviesť. Aby slávnosť nezmeškala, do voza sa zapriahli jej synovia, ktorí ju tak na slávnosť včas dopravili. Keď sa na mieste objavili, ľudia zhromaždení okolo chrámu boli udivení ich obetavosťou a všetci ich velebili. Kydippu to tak dojalo, že požiadala bohyňu Héru, aby jej synov odmenila tým najkrajším darom, akým môže boh smrteľníka obdarovať. Kleobis a Bitón nato upadli do sladkého a nekonečného spánku.
Podľa úsudku bohov bolo najväčším šťastím a najväčším darom s akým sa človek mohol stretnúť, nečakaná a sladká smrť v mladosti. Hérodotos na vysvetlenie uvádza antické porekadlo „Nenazývajte nikoho šťastným, pokiaľ nezomrel“.
Argejci neskôr dali na počesť jej synov postaviť sochy, ktoré umiestnili v chráme v Delfách a uctievali ich ako héroov. Sochy jej detí videl v Delfách v piatom storočí pred Kr. aj Hérodotos.
Sochy Kleóbia a Bitóna sa v Delfách našli. Vytesal ich argejský sochár Polymédes z Argu okolo roku 590 pred Kr., sú nadživotnej veľkosti a svojou archaickou meravosťou predstavujú typ kúrosov (mladíkov) toho obdobia. Umiestnili ich v osobitnej miestnosti Delfského múzea.
Anenské údolí (prírodná rezervácia)
Ochrana
Dôvodom ochrany je zachovanie rastlinných spoločenstiev mezofilných lesov, jelšín v okolí potoka, suchomilných trávnikov a vlhkých lúk s výskytom ohrozených druhov rastlín a živočíchov v krajinársky hodnotnom údolí Anenského potoka. Koryto Anenského potoka v južnej časti údolia je upravené napriamením, ale väčšia časť má prirodzený charakter s meandrami.
Vodstvo
Vyviera tu železitý prameň vody, nad ktorým bola v roku 1831 postavená kaplnka, ktorej patrónkou sa stala svätá Anna. Boli tu vybudované aj malé vodné kúpele, ešte v roku 1920 sa uvádza, že Anenské údolie s kaplnkou sv. Anny u Skutče je pútnické miesto s vaňovými a parnými kúpeľmi a užíva sa prameň železito-vápenatej vody. Stával tu aj výletný hostinec a organizovali sa tu púte. left|thumb|Anenské údolí, prírodná rezervácia - označenie pri vstupe na chránené územie.
Geológia
Anenské údolí je zaujímavé aj ako geologická lokalita a je súčasťou územia, na ktorom vznikol Národný Geopark Železné hory. Podložie Anenského údolia tvoria kriedové horniny (mezozoika). V spodných vrstvách sa nachádzajú kvádrové pieskovce cenomanu, prevrstvené kremičitými vápnitými ílovcami (opuka) spodného turónu. Územie leží vo východnej časti Chrudimskej tabule, ktorá sa nazýva Hrochotýnecká tabuľa. Nadmorská výška územia prírodnej rezervácie sa pohybuje v rozmedzí
Fauna
Počas vertebratologického prieskumu prírodnej rezervácie v priebehu 16 dní od apríla do augusta 2001 bol zaznamenaný výskyt 95 druhov stavovcov (3 druhy rýb, 5 druhov obojživelníkov, 4 druhy plazov, 67 druhov vtákov, 16 druhov cicavcov), z ktorých 21 bolo osobitne chránených.
La solitudine
La solitudine (slovensky: Samota) je pieseň talianskej speváčky Laury Pausini. Je to vôbec prvý singel z jej debutového albumu Laura Pausini.
Pieseň prvýkrát prezentovala na Festivale San Remo v tom istom roku. S piesňou o samote nakoniec vyhrala v kategórii nových talentov. Úspech na festivale jej priniesol možnosť nahrať album v CGD (vlastnené Warner Music Taliansko).
Pieseň sa stala známou nielen v Taliansku, ale zaznamenala úspech aj v zahraničí a stala sa začiatkom Laurinej kariéry.
La solitudine je balada o chlapcovi, ktorý sa volá Marco, ktorý bol odlúčený od svojej lásky na nátlak svojej rodiny a poslali ho žiť ďaleko od nej. Dievča mu spieva svoju úprimnú a emocionálnu spoveď o osamelosti a bolesti, ktorú cíti, keď nie sú spolu.
La soledad
V roku 1994 bola pieseň „La solitudine“ preložená do španielčiny pod názvom La soledad. Bola vydaná na prvom albume v španielčine určenom pre Španielsko a Latinskú Ameriku, na ktorom bola prvým singlom.
La solitudine (Loneliness)
V roku 1995 bola pieseň preložená do angličtiny a objavila sa na albume pre anglofónny trh Laura Pausini s názvom La solitudine (Loneliness) spolu s ďalšími piesňami z prvých dvoch talianskych albumov. Anglická verzia bola jedniným singlom na albume.
La solitudine (2001)
V roku 2001 sa pieseň La solitudine objavila na albume najväčších hitov Laury Pausini The Best of Laura Pausini: E ritorno da te v novej verzii. Na albume bola tretím singlom vydaným v roku 2002. Bola vytvorená aj nová španielska verzia piesne La soledad na španielskom albume "Lo mejor de Laura Pausini: Volveré junto a ti.
Videoklip
Hudobné video je pomerne jednoduché, so zábermi na talianskej pláži, kde Laura spieva pri mori, na moste, občas sa pohrá so psom. Video s malými zmenami bolo použité aj pre španielsku verziu „La soledad“.
Shakespears Sister
Shakespears Sister (pôvodne Shakespear's Sister) je pop-rocková skupina pôsobiaca od roku 1988 v Spojenom kráľovstve. Ide o ženské spevácke duo, ktoré založila írska speváčka a gitaristka Siobhan Fahey tiež známa ako niekdajšia členka dievčenskej skupiny Bananarama. Neskôr sa k nej pridala americká rodáčka Marcella Detroit (rod. Marcella Levy). V roku 1989 sa zo skupiny stalo duo. Vrchol kariéry nastal v roku 1992 po vydaní ich najznámejšieho singlu „Stay“ z ich druhého albumu Hormonally Yours.
Zrod
V roku 1988 Siobhan Fahey s úmyslom založiť vlastnú kapelu opustila skupinu Bananarama. Názov Shakespears Sister si zvolila podľa rovnomennej skladby od The Smiths a zmienky „keby mal Shakespeare sestru“ v novele A Room of One's Own od spisovateľky Virginie Woolfovej.
Spočiatku Shakespears Sister bola len samotná Fahey. Spolupráca Fahey a Detroit sa uskutočnila na základe ich zoznámenia producentom Richardom Feldmanom. Prvý album dostal názov Sacred Heart, na ktorom Marcella mala využiť svoje skladateľské schopnosti. Singel „Beark My Heart/Heroine“ nebol veľmi úspešný, avšak singel „You're History“ sa dostal do UK Top 10 a dostal skupinu do povedomia verejnosti. Ďalej nasledovali single „Run Silent“ a „Dirty Mind“.
Rozpad
Zlom nastal už pri vydávaní „Stay“, kedy sa začali objavovať prvé nezhody. Fahey dokonca obvinila Detroit z úmyslu prevziať jej kapelu. Marcella to pripisovala k pribúdajúcemu stresu, záťaži a problémom v súkromí, ktoré Siobhan nezvládala a niekoľkokrát sa Marcelle za jej výstupy aj ospravedlňovala. Ich posledné spoločné vystúpenie sa konalo 6. decembra 1992 práve odspievaním skladby „Stay“.
Potom v prvých mesiacoch roku 1993 sa Detroit spolu s manželom Siobhan Davom Stewartom a Siobhaniným vtedajším vydavateľom z EMI Music zúčastnila na odovzdávaní cien Ivor Novello Awards. Album Hormonally Yours bol nominovaný a zároveň aj vyhral. Pri prevzatí ceny vydavateľ čítal list v mene Siobhan, kde bol Marcelle nepriamo oznámený vyhadzov. Od toho roku sa Fahey a Detroit už nestretli.
Siobhan Fahey ako Shakespears Sister vystupovala sama do roku 1996, kedy projekt ukončila. Vtedy bol jej posledným singlom „I Can Drive“ z tretieho albumu , ktorý už však nevyšiel.
1996 - 2009
V období medzi 1996 a 2009 nastala pre Siobhan odmlka. V roku 2002 dala na seba upozorniť prvým sólovým singlom „Bitter Pill“, ktorý možno nájsť s kompletnými originálnymi hudobnými podkladmi a textom na albume dievčenskej skupiny Pussycat Dolls Hot Stuff (I Want You Back). V roku 2004 sa jej podarilo vydať album  a v tom istom roku bol vydaný aj oficiálny The Best of Shakespears Sister spolu s DVD a všetkými klipmi. V decembri 2005 Warner Music Group publikovalo aj zbierku menej známych verzií a remixov hitov Shakespears Sister pod názvom Long Live The Queens.
Marcella už počas Hormonally Yours pracovala na svojom sólo albume Jewel, ktorý po jej odchode zo skupiny vyšiel v roku 1994. Nasledovali albumy Feeler (1996), Dancing Madly Sideaways (2001). Tiež sa podieľala na piesňach prevažne britských autorov, založila vlastnú skupinu Marcy Levy Band a odohrala niekoľko koncertov.
Obnova projektu
Po dlhej odmlke v roku 2009 Siobhan Fahey projekt znovu otvorila a začala pracovať na novom albume Songs From The Red Room. Odohrala tiež pár koncertov a v roku 2011 vydala album Cosmic Dancer. Väčšina albumu neobsahuje nové skladby, ale covery a remaky starších skladieb. Na albume Siobhan pracovala so svojim synom.
Abrahámovské náboženstvo
náhľad|Symbol troch hlavných abrahámovských náboženstiev: kresťanstva, judaizmu a islamu Abrahámovské náboženstvo je náboženstvo, ktoré uznáva Abraháma ako praotca.
Sú tri základné abrahámovské náboženstvá:
Všetky tri majú spoločný základ v Starom zákone.
Ide najmä o judaizmus, kresťanstvo a islam, teda svetové náboženstvá priamo či nepriamo ovplyvnené starovekým židovským náboženstvom.
Napriek radu odlišností majú abrahámovské náboženstvá rad spoločných znakov. Spája ich najmä viera v jedného osobného Boha – monoteizmus, pričom Boh je zároveň chápaný ako tvorca a sudca sveta a človeka, ktorý odmeňuje dobrých a trestá zlých ľudí (na tomto svete a podľa niektorých tradícii i posmrtne). Ľudia môžu mať k tomuto Bohu osobný vzťah prejavujúci sa najmä modlitbou a konaním dobrých skutkov; častý, hoci nie všeobecne prítomný je aj dôraz na povinnosť šírenia svojej viery (misia).
Kresťanstvo a judaizmus priamo zdieľajú svoje sväté Písma: spisy nazývané v judaizme Tanach sú u katolíckych a pravoslávnych kresťanov súčasťou Starého zákona a teda ich Biblie, zatiaľ čo protestanti dokonca Tanach chápu ako celý Starý zákon. I posvätné Písma špecifické pre jednotlivé náboženstvá často preberajú teologické obsahy, postavy a príbehy zo spisov historicky starších náboženstiev, hoci tieto tradície často pretvárajú a reinterpretujú. Kresťanský Nový zákon tak naväzuje na prorocké očakávania Starého zákona a udalosti Ježišovho života a smrti vykladá v duchu týchto proroctiev.
Mohamed tiež zo začiatku považoval pôvodné židovské a kresťanské zjavenie za pravé a nadviazal na ne. V Koráne sa o Biblii hovorí ako o svätej knihe, ktorá bola Ježišovi zjavená rovnako ako Mohamedovi Korán. Až neskôr islamská právna veda zaujala stanovisko, podľa ktorého kresťania chápu Ježišom odovzdané zjavenia nesprávne, v Koráne o tom zmienka nie je. Podľa islamu kresťania a židia chápu náuku obsiahnutú v Písme prekrútene a pravdu zvestujú len čiastočne, pretože pravdu v celej svojej hĺbke obsahuje len Korán. Hoci moslimovia Bibliu a jej náuku odmietajú, zdieľajú so židmi a kresťanmi okrem viery v Abraháma aj veľa ďalších prvkov, napríklad modifikované Desatoro alebo vieru v Ježiša ako jedného z prorokov.
Igor Sidor
Mgr. Igor Sidor (* 6. február 1964, Michalovce) je slovenským politikom. Bol zvolený za poslanca Národnej rady Slovenskej republiky. Pôsobí v politickej strane Most-Híd a zastáva pozíciu jej krajského podpredsedu. Vo voľbách do NR SR v marci 2012 kandidoval na kandidátke MOST-HÍD na 20. mieste.
Podnikanie
Podnikaniu v oblasti environmentalistiky a životného prostredia sa začal venovať v roku 1991. Založil podnik, ktorý sa zameriava na odpadové hospodárstvo, druhotné suroviny a environmentálne činnosti. Firma získala pod jeho vedením niekoľko odborných ocenení a medzi nimi aj cenu Ministerstva životného prostredia za prínos v starostlivosti o životné prostredie a ocenenie Ministerstva hospodárstva v roku 2008.
Politika
Občania si ho zvolili ako zástupcu do Národnej rady Slovenskej republiky vo voľbách v júni 2010. V nej pôsobil ako poslanec a krajský podpredseda politickej strany Most-Híd. V komunálnych voľbách, konaných 27. novembra 2010 bol zvolený za zástupcu z volebného obvodu Barca, Šebastovce, Poľov.
Pelagón
Pelagón (Pelagón) môže byť v gréckej mytológii:
Čierna voda (prítok Dolinky)
Čierna voda je potok v hornom Turci, v severnej časti okresu Turčianske Teplice. Je to pravostranný prítok Dolinky, meria 7,5 km a je tokom V. rádu.
Prameň
Pramení na styku Veľkej Fatry a Turčianskej kotliny, severozápadne od kóty 538,0 m a východne od obce Mošovce, v nadmorskej výške približne 498 m n. m.
Opis toku
Pramení neďaleko Kuracieho vŕšku, na hranici Národného parku Veľká Fatra.
thumb|right|Prameň Čiernej vody
Preteká Mošovskou pahorkatinou najprv severozápadným smerom popri sústave mošovských rybníkov a sádok. Prechádza okrajom Mošovského parku, kde spolu so svojím ľavým prítokom zvaným Hlístna Studňa (0,5 km) vytvára sústavu dvoch prepojených jazierok. V strede väčšieho z nich sa nachádza tzv. Ostrov Lásky, ku ktorému sa viažu miestne mošovské legendy o stretnutiach Juraja Jánošíka s barónkou Révayovou.
Po prechode parkom sprava priberá potok Z Rybníkov (0,7 km) od osady Mazan a následne opäť pravostranný prítok zvaný Hore Vrbinami. Ďalej pokračuje výraznejšie rozšíreným korytom severným smerom popri miestnom poľnohospodárskom družstve na ľavom brehu, podteká štátnu cestu č. 65 a stáča sa na západoseverozápad. Ďalej tečie západným smerom, zľava priberá najprv Mošovský potok (451,8 m n. m.), potom krátky prítok prameniaci severne od Kevických hájov. Napokon sa stáča na severozápad a severne od obce Borcová ústi v nadmorskej výške cca 444 m n. m. do Dolinky.
Izabela Portugalská
Izabela Portugalská môže byť:
NGC 2812
NGC 2812 je galaxia v súhvezdí Rak, ktorú objavil nemecký astronóm Albert Marth 17. februára 1865.
Jej zdanlivá hviezdna veľkosť je 14,9.
Varga
Varga môže byť:
Dieťa
thumb|Dieťa
Dieťa je nedospelý človek vo veku do 15 alebo do 18 rokov, v širšom zmysle akýkoľvek priamy potomok nejakého rodiča.
Obdobia detstva
Rôzni autori používajú rôzne spôsoby členenia detstva. Jedným z nich je napríklad toto:
Anvin
Anvin je francúzska obec, ktorá sa nachádza v departemente Pas-de-Calais, v regióne Nord-Pas-de-Calais.
Poloha
Obec má rozlohu. Najvyšší bod je položený a najnižší bod
Obyvateľstvo
Počet obyvateľov obce je.
Nasledujúci graf zobrazuje vývoj počtu obyvateľov v obci.
Naolinco (sopka)
Naolinco je v súčasnosti neaktívne vulkanické pole, nachádzajúce sa v mexickom štáte Veracruz. Pole pozostáva z štvrtohorných troskových kužeľov a s nimi asociovaných bazaltových lávových prúdov. Geologicky najmladšie vulkanity na nachádzajú v západnej časti poľa, ich vek je niečo cez 3 000 rokov.
Květnice
Květnice je obec v Česku v okrese Praha-východ v Stredočeskom kraji. 1. januára 2012 tu žilo 1 307 obyvateľov, z toho 636 mužov a 671 žien, pričom priemerný vek v obci bol 31,3 roka (muži 31,4 roka, ženy 31,2 roka).
NGC 2813
NGC 2813 je galaxia v súhvezdí Rak, ktorú objavil nemecký astronóm Albert Marth 17. februára 1865.
Jej zdanlivá hviezdna veľkosť je 14,3.
Wireless Markup Language
Wireless Markup Language, skrátene WML, je hypertextový značkovací jazyk využívaný technológiou WAP. WML je založený na technológii XML a na prvý pohľad je veľmi podobný jazyku HTML. Využíva rovnaký systém ukazovania na zdroje (URL), obsahuje značky pre vytváranie odkazov a navyše umožňuje pracovať s premennými.
Oproti značkovaciemu jazyku HTML je WML zložitejší v tom, že musíte vždy dbať na to, aby boli párové značky a nepárové značky vždy ukončené a nepremiešané. Príklad: Správne: Nesprávne:
V inom prípade sa stránka jednoducho na mobilnom telefóne nezobrazí. Názvy všetkých elementov by mali byť napísané malými písmenami.
Mignères
Mignères je francúzska obec, ktorá sa nachádza v departemente Loiret, v regióne Centre-Val de Loire.
Poloha
Obec má rozlohu. Najvyšší bod je položený a najnižší bod
Obyvateľstvo
Počet obyvateľov obce je.
Nasledujúci graf zobrazuje vývoj počtu obyvateľov v obci.
Lázně Toušeň
Lázně Toušeň je obec v Česku v okrese Praha-východ v Stredočeskom kraji. 1. januára 2012 tu žilo 1 257 obyvateľov, z toho 629 mužov a 628 žien, pričom priemerný vek v obci bol 40,8 roka (muži 39,0 roka, ženy 42,6 roka).
Oton Župančič
náhľad|Rodný dom Otona Župančiča vo Vinici
Oton Župančič (23. január 1878, Vinica – † 11. jún 1949 Ľubľana) bol slovinský básnik a dramatik, jeden zo štvorice vedúcich predstaviteľov slovinskej moderny.
Životopis
Syn dedinského krčmára a obchodníka. Študoval na gymnáziu v Novom Meste, neskôr v Ľubľane, kde sa v študentskom literárnom krúžku zoznámil s Ivanom Cankarom, Josipom Murnom a Dragotinom Ketteom. V roku 1896 odišiel na univerzitu do Viedne, dlho cestoval po európskych krajinách. Od roku 1910 žil trvale v Ľubľane, spočiatku ako mestský archivár, neskôr ako dramaturg a riaditeľ vtedajšieho Zemského divadla. V roku 1918 sa ako člen slovinskej kultúrnej delegácie zúčastnil osláv 50. výročia založenia Národného divadla v Prahe. V kráľovskej Juhoslávii žil takmer stranou verejného života, znechutený malosťou vtedajších pomerov. Za okupácie sympatizoval s národnooslobodeneckým hnutím; pod pseudonymom Anton Pesnik písal mobilizujúce, apelatívne verše do partizánskeho tisku a len vážna nemoc mu zabránila, aby prešiel na oslobodené územie. Po oslobodení zastával vysoké politické funkcie, bol zvolený členom Slovinskej akadémie vied a umení a zároveň stál v čele Inštitútu pre kultúru slovinského jazyka.
Dielo
Jeho prvá básnická zbierka Čaša opojnosti (1899, Čaša opojenia) je poznamenaná náladami a pocitmi fin de siècle; Župančič v nej do slovinskej poézie uviedol voľný verš. V ďalšej zbierke Čez plan (1904, Rovinou) sa ozývajú tóny novo chápaného vlastenectva, ktoré sa potom naplno rozozneli v zbierke Samogovori (1908, Monológy). Utrpenie slovinského národa za 1. svetovej vojny vyslovil v zbierke V zarje Vidove (1920, Do letných úsvitov). Po mnohoročnom odmlčaní, kedy sa venoval hlavne prekladateľskej činnosti – preložil celkom 18 Shakespearových hier a radu prozaických i básnických diel z literatúry francúzskej, nemeckej, ruskej i českej – vydal po oslobodení 1945 zbierku Zimzelen pod snegom (1945), zhrňujúcu tvorbu z rokov okupácie a 2. svetovej vojny.
Tvorba
Poézia pre dospelých:
Detské piesne:
Dramatické:
NGC 2814
NGC 2814 je galaxia v súhvezdí Veľká medvedica, ktorú objavil William Herschel 3. apríla 1791.
Dién
Alkadiény, skrátene diény, známe i ako diolefíny, sú nenasýtené alifatické uhľovodíky s dvoma dvojitými väzbami. Ich sumárny vzorec je CnH2n-2. Obsahujú teda dve alkénové časti, s adekvátnou predponou di- podľa chemického názvoslovia.
NGC 2814
Jej zdanlivá hviezdna veľkosť je 13,5.
Jesse McCartney
Jesse A. McCartney (* 9. apríl 1987, Ardsley, štát New York, USA) je americký spevák a herec.
Dién
Delenie
Diény je možné zaradiť do 3 druhov podľa vzájomnej polohy dvojitých väzieb.
Podľa definície v Gold Book od IUPAC môže jeden nenasýtený uhlík v diéne byť nahradený heteroatómom, čím by vznikali heterodiény.
Jesse McCartney
Ako 19-ročný nahral svoj prvý album Beautiful Soul. Rovnomenný singel z tohto albumu boduje v Európe, zatiaľ čo v Amerike je to „Becouse you live“. Najnovší album Right Where You Want Me, vyšiel koncom roka 2006.
Dién
Delenie
Zlúčeniny s viac ako dvoma dvojitými väzbami sa všeobecne nazývajú polyény. Majú mnoho spoločných vlastností s diénmi.
Syntéza diénov
Na priemyselnej škále sa butadién pripravuje tepelným krakovaním butánu. Podobným spôsobom je týmto neselektívnym procesom izolovaný dicyklopentadién z dechtu.
Chemicky je možné využiť cielené a jemnejšie procesy, ako napríklad dehydrohalogenáciu, dehalogenáciu alebo koncenzačné reakce. Bolo vytvorených mnoho metód, ako je napríklad Whitingova reakcia. Dimerizácia a oligomerizácia konjugovaných diénov vytvára celé skupiny izolovaných diénov. Príkladom môžu byť 1,5-cyklooktadién a vinylcyklohexén, ktoré vznikajú dimerizáciou 1,3-butadiénu.
Mastné kyseliny obsahujúce diény sa syntetizujú z acetylkoenzýmu A.
α,ω-Diény majú vzorec (CH2)n(CH=CH2)2. Priemyselne sa pripravujú eténolýzou (rozkladom pomocou eténu) cyklických diénov. Týmto procesom vznikajú napríklad 1,5-jexadién a 1,9-dekadién, syntetické intermediáty a užitočné reagenty na prepájanie reťazcov molekúl, vznikajú z 1,5-cyklooktadiénu a cyklookténu. Katalyzátor tejto reakcie je odvodený od Re2O7 na oxide hlinitom.
Polymerizácia
Najbežnejšie využívaná reakcia alkénov, vrátane diénov, je polymerizácia. 1,3-Butadién je prekurzorom umelej gumy používanej v pneumatikách, izoprén je prekurzorom kaučuku.
Cykloadícia
Veľmi dôležitou reakciou konjugovaných diénov je Diels-Alderova reakcia. V tejto reakcii spolu reaguje dién a dienofil. Bolo pripavených mnoho špecializovaných diénov, ktoré využívajú túto reaktivitu, na tvorbu prirodzených produktov (napríklad Danishefského dién).
Ostatné adičné reakcie
Konjugované diény podstupujú 1,2-adíciu aj 1,4-adíciu s mnohými reagentmi, ako sú napríklad vodík a bróm. Pridaním polárnych reagentov je možné tvoriť i zložitejšie štruktúry:
Metatézové reakcie
Izolované diény sú substrátom pre metatézové reakcie, ktoré vedú k uzavretiu kruhu. V týchto reakciách si reagenty navzájom vymenia časti dvojitých väzieb, čo má za následok odštiepenie etylénu. Často sú to reakcie opačné k eténolýze. Reakcie prebiehajú cez uzatvorený štvorčlenný kruh a vyžadujú kovový katalyzátor.
Kyslosť
Diény obsahujú kyslý vodík priamo susediaci s dvojitou väzbou, pretože po jeho odštiepení vzniká stabilný alylový anion stabilizovaný rezonančnými štruktúrami. Tento efekt sa zvýrazní zapojením viacerých väzieb. Deprotonáciou 1,4-diénu v pozícii 3 alebo 1,3-diénu v pozícii 5 vzniká pentadienylový anión. Tento efekt je ešte väčší u aromatických aniónov, ako je cyklopentadién, z ktorého vzniká cyklopentadienylový anión.
Ligandy
Diény sa často využívako ako chelačné ligandy v organokovovej chémii. V niektorých prípadoch sú dočasné a počas katalytického cyklu sa odstraňujú. Takýmto ligandom je cyklooktadiénový ("cod") ligand v molekule zvanej bis(cyklooctadién)nikel, avšak tento ligand je labilný. V niektorých prípadoch ligandy ostávajú počas celej reakcie a tým ovplyvňujú výsledný produkt a jeho stereoizomériu. Popísané boli i chirálne diény. Diénové komplexy potom zahŕňajú napríklad butadién trikarbonyl železa, cyklobutadién trikarbonyl železa alebo dimér cyklooktadién chloridu ródia.
Valhalla (sieň)
Valhalla je v staronordickej mytológii miesto, kam prichádzajú po smrti padlí hrdinovia.
V živote starých Vikingov mala vojna významné miesto. Svedčí o tom aj miesto ich posledného odpočinku - Valhalla (Valhôll), sieň slávy, sieň zabitých. Do Valhally sa dostali iba hrdinovia usmrtení v boji. Mýtická Valhalla bola obrovská vysoká sieň, mala nádvorie, 540 dverí, pričom z každých pri poslednom boji v Ragnaröku, naraz vyrazí 800 einherjov - mŕtvych bojovníkov. Einherjovia žili vo Valhalle spolu s Odinom (hlavný boh nórskej mytológie) a Valkýrami - Odinove bojovníčky a služobnice. Do Valhally sa však dostala len polovica mŕtvych bojovníkov. Medzi Odinom a bohyňou Freyou,jeho manželkou, bola tajná dohoda, podľa ktorej tá druhá polovica mŕtvych hrdinov putovala do jej sály vo Folkvangu. Mytológia opisuje život einherjov vo Valhalle celkom detailne, napr. ich jedálny lístok sa skladal z mäsa a slaniny z večne ožívajúceho kanca Saehrimniho a medoviny od kozy Heidrún, ktorá stojí na najvyššom mieste Valhally - na jej streche, odkiaľ sa kŕmi listami stromu laeradu. A krásne Valkýry mŕtvym bojovníkom nalievajú medovinu do pitných rohov. Za stolom spolu s nimi sedí aj sám boh Odin, ktorý kŕmi mäsom zo stola svojich dvoch vlkov - Geriho a Frekiho.
Petriho sieť
thumb|Príklad Petriho siete Petriho sieť je matematická reprezentácia diskrétnych distribuovaných systémov. Petriho sieť graficky reprezentuje štruktúru distribuovaného systému ako orientovaný bipartitný graf s ohodnotením.
Petriho siete sú nástrojom pre modelovanie a simulovanie diskrétnych javov. Je to grafová štruktúra, ktorá obsahuje dva druhy uzlov - miesta a prechody, ďalej obsahuje hrany a značky, ktoré sa vyskytujú v miestach.
Simulácia v Petriho sieti prebieha pomocou premiestňovania značiek z miesta do miesta, ak to dovoľuje prechod.
Petriho siete vymyslel matematik Carl Adam Petri, ktorý ich prvýkrát popísal vo svojej dizertačnej práci v roku 1962.
Formálna definícia
Petriho sieť je pätica kde
Pravidlo prechodu:
Značenie:
Každý z prvkov Petriho siete má svoj význam. Miesto a jeho značenie vyjadruje lokálny stav prvku, prechod je analógiou k udalosti a hrana reprezentuje väzbu medzi lokálnym stavom a udalosťou (spája miesto a prechod alebo opačne). Špeciálnym prechodmi v PN (z angl. Petri Networks) sú vstrebávajúci a zdrojový prechod, ktorým chýba vstupné alebo výstupné miesto. Miesta sú jednoznačne dané svojou kapacitou, ktorá môže byť konečná (sieť konečnej kapacity, platí striktné prechodové pravidlo) alebo nekonečná (sieť nekonečnej kapacity, slabé prechodové pravidlo).
PN sa používajú najmä na pochopenie fungovania zložitejších systémov, ich analýzu a charakteristiku. Aplikované ich nájdeme v rôznych odvetviach moderných technológií - komunikačných protokoloch, operačných systémoch, systémoch hromadnej obsluhy alebo v riadení procesov.
Cofre de Perote
Cofre de Perote (alebo Nauhcampatépetl) je v súčasnosti neaktívny štítový vulkán, nachádzajúci sa v mexickom štáte Veracruz, asi 50 km severovýchodne od najvyššieho vrchu Mexika Pico de Orizaba. Masív vulkánu je tvorený prevažne andezitmi a dacitmi, jeho vek sa odhaduje na pleistocén. Na úbočiach, prevažne na severovýchodnej strane Cofre de Perote, sa nachádzajú početné mladšie troskové kužele, najmladší z nich je El Volcancillo - vek jeho láv bol rádiometricky stanovený na rok 1150 ± 100 rokov.
Sexuálne zneužívanie
Sexuálne zneužívanie je vnucovanie nežiaduceho sexuálneho aktu jednou osobou druhej.
Objekty sexuálneho zneužívania detí
Objektom intrafamiliárneho i extrafamiliárneho zneužívania sa môžu stať deti všetkých vekových kategórií – od najútlejšieho veku až do 15. roku ich života (Vlčková, 2001). Výskum v zariadeniach pre výkon väzby na Slovensku, objektom ktorého boli jedinci odsúdení podľa § 242 a § 245, ukázal, že kým pedofilne orientovaní páchatelia sa zameriavajú na deti do 10. roku života, objektom záujmu incestne orientovaných páchateľov sú predovšetkým deti 13 – 15 ročné. Pričom neexistuje typický obraz páchateľa z hľadiska jeho osobnostných alebo sociálnych charakteristík. Najčastejšie zneužívanými deťmi sú dievčatá, pričom chlapci predstavujú asi 20% podiel zo všetkých zneužívaných detí. Bass a Davis (1988) uvádzajú, že do osemnástich rokov je sexuálne zneužité každé tretie dievča a každý siedmy chlapec.
Formy sexuálneho zneužívania
Pri všetkých nasledovných činnostiach sa jedná o nedobrovoľné, nanútené akty, prípadne o akty s dieťaťom.
Dysgrafia
Dysgrafia je špecifická porucha písania, ktorá sa prejavuje celkovou výraznou neúhľadnosťou písma, jeho tvarom, rozdielnou výškou a kolísajúcim sklonom.
HMS Aurora
HMS Aurora je označenie lodí Spojeného kráľovstva. Môžu to byť tieto:
Dietológia
Dietológia je náuka o životospráve.
USS Cole
thumb|right|USS Cole USS Cole (DDG-67) je torpédoborec amerického námorníctva. Pomenovaný je po seržantovi námornej pechoty Darrellovi S. Coleovi, padlom v boji na Iwo Jime 19. februára 1945.
Loď sa stala verejne známou po samovražednom bombovom útoku, spáchanom príslušníkmi Al-Ká’idy, ktorý sa odohral 12. októbra 2000 v Jemenskom prístave Aden. Sedemnásť námorníkov a dvaja atentátnici zahynuli.
História
Loď bola postavená lodenicou Ingalls Shipbuilding. Stavba začala 28. februára 1994. O takmer rok neskôr, 10. februára 1995, bola spustená na vodu. Do služby sa zaradila 8. júna 1996.
12. októbra 2000, počas rutinného dopĺňania paliva v Jemenskom prístave Aden, sa o 11:18 miestneho času, k ľavej strane torpédoborca priblížila malá loď. Explózia, ktorá nastala, vytvorila v trupe dieru s priemerom 12 m, zabila 17 námorníkov a zranila 39 ďalších.
Po tomto incidente bol Cole prevezený späť do USA. Po opravách trvajúcich 14 mesiacov bol opäť zaradený do aktívnej služby.
Týranie detí
Týranie detí je dopúšťanie sa násilia, alebo ubližovanie deťom rôznym spôsobom.
Týrané a psychicky deptané dieťa býva chronicky unavené, nevyspaté, nepokojné, často agresívne, zaostáva vzrastom a býva aj často choré.
Týraním môže byť aj to, čo na pohľad vyzerá ako starostlivosť. Prehnané nároky na dieťa citovo vydierané známym ak ma ľúbiš alebo pobádanie na spôsob ty nič nedokážeš sa klasifikuje ako psychické vydieranie.
NGC 2815
NGC 2815 je galaxia v súhvezdí Hydra, ktorú objavil britsko-nemecký astronóm William Herschel 20. novembra 1784.
Jej zdanlivá hviezdna veľkosť je 12.
Mignerette
Mignerette je francúzska obec, ktorá sa nachádza v departemente Loiret, v regióne Centre-Val de Loire.
Poloha
Obec má rozlohu. Najvyšší bod je položený a najnižší bod
Obyvateľstvo
Počet obyvateľov obce je.
Nasledujúci graf zobrazuje vývoj počtu obyvateľov v obci.
Anzin-Saint-Aubin
Anzin-Saint-Aubin je francúzska obec, ktorá sa nachádza v departemente Pas-de-Calais, v regióne Nord-Pas-de-Calais.
Poloha
Obec má rozlohu. Najvyšší bod je položený a najnižší bod
Obyvateľstvo
Nasledujúci graf zobrazuje vývoj počtu obyvateľov v obci.
Camelion
Camelion Batterien GmbH je nemecká spoločnosť zaoberajúca sa výrobou batérií, nabíjačiek a príslušenstva. Pôsobí vo viac ako 60 krajinách.
Súčasnosť
V súčasnosti má spoločnosť viac ako 10 tovární.
Polerieka (potok)
Polerieka je potok v hornom Turci, v severozápadnej časti okresu Turčianske Teplice. Je to ľavostranný prítok Turca, meria 6,6 km a je tokom IV. rádu.
Smer toku
Od prameňa tečie na krátkom úseku najprv juhojuhovýchodným smerom, následne sa stáča a pokračuje východným smerom. Medzi osadou Polerieka a sútokom s Bystricou tečie prechodne severovýchodným smerom, odtiaľ k sútoku s Ondrašovským potokom na východ, ďalej potom na juhovýchod. Tesne pred ústím sa ešte stáča a na krátkom úseku tečie východným smerom.
Ústie
Do Turca sa vlieva južne od obce Moškovec v nadmorskej výške cca 442,5 m n. m.
Vec (raper)
Branislav Kováč, známy najmä pod umeleckým menom Vec je slovenský rapper, DJ, hudobný producent a moderátor. Často je označovaný ako veterán alebo ako legenda slovenského hip-hopu. Spolu s Midim tvorili skupinu Trosky. Narodil sa v Zlatých Moravciach, no neskôr sa presťahoval do Bratislavy. Jeho album Dobré ráno sa v rebríčku 100 najlepších slovenských albumov podľa denníka Nový Čas umiestnil na 60. mieste. V roku 2023 si zahral v populárnom filme Invalid.
Hudobná kariéra
Vec okolo roku 1992 spolu s Midim založil skupinu Trosky (v začiatkoch sa volala CRABB & SiCKLE SYNDICATE ). Istý čas patrili k Zvuku ulice, neskôr v roku 1997 vydali pod vydavateľstvom Sony BMG album Trosky, ktorý bol jeden z prvých oficiálnych slovenských hip-hopových nosičov. Ku skladbe "Tozmemi" (ktorá vyšla v roku 1998 aj vo vinylovej verzii) bol natočený videoklip.
Vec neskôr pôsobil najmä sólovo. V roku 2000 vydal na Midiho labeli SubBeats mixtape Sub beats mixx, objavil sa so skladbou "Calex City 2001" na výberovke From Amsterdam to Praha, vydal tri vinylové single, v roku 2004 sa objavil ako producent na deme skupiny Moja Reč a na EP Jednašeska ftvojom klube od H16 a začal pracovať na prvom sólovom albume Dobré ráno. Album vyšiel 28. februára 2005 okrem CD aj na vinyle, bol ocenený zlatou platňou za predaj a tiež získal Aurela za najlepší album v kategórii Hip-Hop/Rap.
Nasledujúce 2 roky hosťoval niekoľkým interpretom na ich projektoch (napr. skladba "Otec pije" od Mojej Reči, "Noční jezdec" s českým raperom Orionom, skladba "Yanko" na Thug errčite mixtape vol. 2, "Oni nevedia" z albumu Čísla Nepustia od H16 a mnoho iných). Okolo roku 2007 bolo Vecovi adresovaných zopár dissov od Druhej Strany v skladbách, kde dissovali H16 a Moju Reč. Na začiatku roka sa objavili prvé informácie o Vecovom druhom sólovom albume Funkčný veterán a 28. marca 2008 bol uvedený do predaja. Na albume sa nachádza okrem singlu "1. milion" s hosťujúcim Jamesom Coleom aj špeciálna skladba, kde Vec nechal rapovať niekoľko producentov, DJov a jedného promotéra. Na albume Vec tiež nepriamo "odpovedal" na dissy od Druhej Strany. Okrem CD verzie sa album predával aj na USB kľúči.
30. novembra 2009 vydal remixový album Funkčné remixy, ktorý obsahuje zremixované verzie pôvodných skladieb z Funkčného Veterána. Okrem hip-hopových remixov sú na albume skladby v štýle DnB a pod.
HMS Galatea (71)
Aurora bola štvrtá a posledná jednotka ľahkých krížnikov triedy Arethusa britskej Royal Navy. Mala tri sesterské lode:
Vec (raper)
Hudobná kariéra
14. decembra 2012 vydal nový album, ktorého názov je Stereo farbo slepo a jedným z hostí je Vladimir 518, ktorý urobil k albumu aj obal. 27. novembra 2012 sa dostal na internet videoklip z tretieho albumu ku skladbe "Placebo", kde hosťoval Juraj Benetin.
HMS Galatea (71)
Stavba
Kýl lode bol položený 23. júla 1935 v lodeniciach Portsmouth Royal Dockyard v Portsmouthe. Spustenia na vodu sa dočkala 20. augusta 1936, a námorníctvo si ju prevzala do služby 8. novembra 1937.
Vec (raper)
Mimoalbumové skladby
(zoznam zahŕňa aj skladby, kde sa Vec predstavil ako hosť)
HMS Galatea (71)
Pohon a pancierovanie
Pohon zabezpečovalo 8 kotlov, ktoré poháňali 4 turbíny a výsledný výkon bol až 64 000 ks. Maximálna rýchlosť lode bola 32,25 u.. Lodné skrutky boli štyri.
Vec (raper)
Mimoalbumové skladby
{|
HMS Galatea (71)
Pohon a pancierovanie
Bočný pancierový pás, 57 mm. Paluba bola chránená pancierom o hrúbke 25,4 mm. Veže hlavného kalibru, barbety a veliteľská veža 25,4 mm. Muničné sklady mali pancier hrúbky až 76-51 a 25,4 mm.
Výzbroj
Originálna:
október 1940 - august 1941:
Loď niesla jeden hydroplán, Hawker Osprey, neskôr Fairey Seafox
Služba
Galatea bola nasadená do Stredozemného mora, kde sa stala vlajkovou loďou eskadry torpédoborcov.
Potopenie
Pred polnocou 14. decembra 1941 nemeckou ponorka U-557 torpédovala Galateu troma torpédami, čoho dôsledkom bolo potopenie lode s 23 dôstojníkmi a 447 námorníkmi na pozícii 31°17' s.š. a 29°13' v.d.. Asi 100 ľudí sa zachránilo na torpédoborcoch HMS Griffin a HMS Hotspur. Ponorka U-557 bola neskôr omylom torpédovaná talianskym torpédovým člnom Orione, pričom zahynula celá posádka. Nie je vylúčené, že Galatea bola poškodená ešte pred torpédovaním nemeckou ponorkou svojou vlastnou ponorkou Dagabur.
José Acasuso
José Javier "Chucho" Acasuso (* 20. október 1982, Posadas, Misiones, Argentína) je súčasný argentínsky profesionálny tenista. Počas svojej kariéry vyhral 3 turnaje ATP v dvojhre a 5 turnajov vo štvorhre.
Dietrich Teodor z Freibergu
Dietrich Teodor z Freibergu alebo Dietrich z Freibergu alebo Theodoricus Teutonicus (* ok. 1250 – † 1310/1311) bol stredoveký nemecký filozof, mystik, teológ a prírodovedec, žiak Alberta Veľkého.
Samuel Morse
Samuel Finley Breese Morse (* 27. apríl 1791, Charlestown, Massachusetts, USA – † 2. apríl 1872, New York) bol americký vynálezca morzeovky a maliar portrétov a historických scén.
V mladosti sa venoval umeniu a stal sa študentom známeho amerického maliara Washingtona Allstona. Počas štúdia na Yale University sa zúčastnil prednášok o elektrine od Benjamina Sillimana a Jeremiaha Daya. Zo začiatku si peniaze zarábal maľovaním portrétov. V roku 1810 absolvoval Univerzitu v Yale a o rok neskôr sprevádzal Allstona do Európy.
Brucella melitensis
Brucella melitensis je baktéria z rodu brucela (Brucella).
Je to gramnegatívna kokovitá baktéria. Je nepohyblivá, striktne aeróbna, kataláza-pozitívna baktéria, ktorá sa kultivuje na tryptonovom alebo Brucella agare pri atmosfére 10 % CO 2. Prvýkrát baktériu opísal David Bruce.
U oviec a kôz spôsobuje potraty, u samcov potom zápaly nadsemenníkov a semenníkov. B. melitensis sa u infikovaných kôz, oviec a tiav dlhú dobu vylučuje do mlieka, ktoré je potom významným zdrojom infekcie pre človeka. Ochorenie človeka bolo popísané už v roku 1887 u britských vojakov na Malte nakazených z kozieho mlieka. Ochorenie je charakterizované vlnitou horúčkou, ktorá prechádza do chronického štádia sprevádzaného tvorbou abscesov, bolesťami kĺbov a svalov.
Líbeznice
Líbeznice je obec v Česku v okrese Praha-východ v Stredočeskom kraji. 1. januára 2012 tu žilo 2 144 obyvateľov, z toho 1 067 mužov a 1 077 žien, pričom priemerný vek v obci bol 37,1 roka (muži 36,0 roka, ženy 38,2 roka).
Zala
Zala môže byť:
HMS Arethusa
HMS Arethusa je označenie lodí Spojeného kráľovstva. Môžu to byť tieto:
Menová štruktúra
Menová štruktúra môže byť:
Cisterciánsky rád
Cisterciánsky rád (, OCist., iné názvy: Cisterciátsky rád, cisterciáni, cisterciti, bernardíni; mužský príslušník sa volá cistercián alebo cistercita alebo bernardín, ženská príslušníčka cisterciánka alebo cistercitka) je mníšsky rád, ktorý má pôvod v reformnom hnutí v benediktínskom ráde na severe Francúzska.
Cisterciánsky rád je kontemplatívnym rádom, ktorý sa riadi regulou sv. Benedikta podľa hesla Ora et labora (modli sa a pracuj). V ich živote má prvé miesto chórová modlitba, duchovné čítanie a rozjímavá modlitba. Druhou ich činnosťou je ručná práca.
Dejiny
Zakladateľom cisterciánskeho rádu je sv. Róbert, opát benediktínskeho kláštora v Molesme, ktorý s niekoľkými mníchmi odišiel do Saint-Nicolas-lès-Cîteaux (lat. Cistercium) pri Dijone, kde založili nový kláštor, kde chceli obnoviť mníšstvo podľa reguly sv. Benedikta. Jeho nástupca opát sv. Alberich dostal od pápeža ochranný list pre reformné hnutie. Mníchov však trápili ekonomické ťažkosti. Výrazný zlom nastal, keď do rádu vstúpil sv. Bernard de Fontaine so svojou družinou a stal sa veľkým šíriteľom rádu. Čoskoro boli založené ďalšie kláštory vo Francúzsku a potom aj v iných krajinách. Opát Štefan Harding dotvoril pravidlá rádu pre organizáciu života cisterciánov - Charta caritatis - Zákon lásky.
Najväčší rozvoj zaznamenal rád v 13. a 14. storočí. Potom však kvôli vonkajším okolnostiam strácal na význame. Od r. 1892 vytvorila rádová kongregácia s centrom v La Trappe vlastný rád ("Reformovaní cisterciáni" - trapisti).
Zoznam planétok 43501 – 43750
Dáta použité s dovolením / Data used with permission © IAU: Minor Planet Center.